Adresseavisen skriver i dag at Rosenborgs Pål André Helland er enige med svenske IFK Norrköping om de personlige betingelsene.

Det betyr at spilleren kommer til å gå til svensk fotball hvis de to klubben blir enige, skriver avisa.

Bekrefter interesse

Adresseavisen erfarer at Helland, som har hatt flere mulige tilbud, har bestemt seg for å spille i Sverige.

Rosenborgs sportslige leder, Micke Dorsin, bekrefter at det er interesse for spilleren, men ønsker ikke å gå inn på eventuelle bud.

- Dukker det opp noen klubber, må vi vurdere det. Vi må se på hva som er best for klubben og laget. Men Pål har et år igjen av kontrakten, og vi ønsker å beholde ham. Motivert og skadefri er han en stor ressurs og viktig for laget og klubben, sier Dorsin til Adresseavisen.

Skru På Lyd Error Error DRAMA: Wanda Nara er kona til den argentinske fotballspilleren Mauro Icardi, og har de siste årene blitt kjent for å være en kontroversiell figur. Video: Instagram: wanda_icardi Vis mer

Vanskelig sesong

Hellands framtid har blitt heftig diskutert det siste året. Den offensive midtbanespilleren har slitt med å kjempe seg til en plass på RBK-laget gjennom sesongen.

Uvant for Helland, som i lang tid har vært en av klubbens viktigste menn:

- Det er vel over femti prosent sannsynlighet for at jeg blir værende i Rosenborg. Jeg har kontrakt der, men du vet aldri. Tidligere hadde jeg visst. Nå er det litt mer «i mørket» hva som skjer. Og det er alltids folk som trenger en venstrebeint idiot, uttalte Helland i desember, som har uttalt seg offentlig om egen situasjon gjennom sesongen:

- Jeg er ikke fornøyd med at jeg ikke spiller. Er du det, må du bare legge opp. Det har jeg ikke noen planer om heller, fortalte Helland til Dagbladet sommeren 2019.

Dagbladet oppdaterer saken